আমি একজন ডাই হার্ট হাসান ফ্যান। হাসান? কোন হাসান? জ্বী আমি ব্যান্ডস্টার হাসানের কথা বলছি। জানি অনেকেই তাকে পচন্ড অপছন্দ করেন। মজার বিষয় কি জানেন আমি নিজেও একসময় পাগল বলতাম, মেয়েদের মতো লম্বা চুল, কি ভীষন চীকন কন্ঠ। তারপর এল এতো  কষ্ট কেন ভালবাসা। অনেকের মনে আছে সেই একটি গান কি পরিমান জনপ্রিয়তা পেয়েছিল। এই গানের তুমুল জনপ্রিয়তা দেখে কিনে আনলাম বাংলাদেশের ইতিহাসের প্রথম ১০ টি হিট এলব্যামের একটি বেষ্ট অভ হাসান...অহ কি এক মাদকতা। একাকী, আজ এই মেঘে ঢাকা রাত, ভুলে গেছ, প্রশ্ন,এতো দূরে যে চলে গেছ,পাহাড়ের চুড়ায় এই সব কালজয়ি গানগুলো সারাদিন শুনতাম। পাগলের মতো শুনতাম। এর পর আর্কের এ্যালবামগুলো কিনে আনলাম। জন্মভূমি আর স্বাধীনতার হাসান কে পেলাম। সুইটি, তাজমহল,যারে যা উড়ে যা এসব শুনে উপলদ্ধি করলাম কী ভীষন ক্ষমতদধর একজন শিল্পি আমরা পেয়েছি। আমি পেয়েছি আমার স্বপ্নের শিল্পি হাসান কে...যার গায়কি, যার কিছু কিছু টান শুনে অবাক হয়ে ভাবতাম কোন মানুষের পক্ষে কি এভাবে টান দেওয়া সম্ভব?